Source: https://projektidprogrammid.blogspot.com/2017/11/kuidas-arvestada-vabatahtlikku-tood.html
Timestamp: 2020-07-06 11:09:56+00:00
Document Index: 6218428

Matched Legal Cases: ['§ 3', '§ 2', '§ 23', '§ 6', '§ 4', '§ 25']

Kuidas arvestada vabatahtlikku tööd omafinantseeringuna?
Tartu noorsootöö toetused
Tartu Linnavalitsuse kultuuriosakonna noorsooteenistuse rahastamisinfo
Kasutajalt Piret Talur - juuni 30, 2020
Vabatahtlikku tööd saab arvestada omafinantseeringuna Vabariigi Valitsuse kehtestatud palga alammääras - 3,48 eurot tund bruto ehk 4,63 eurot palga kogukulu. Kui projekti jaoks tehakse tasuta tööd 10 tundi, siis on vabatahtliku töö väärtus omafinantseeringuna 46,3 eurot.
Vabatahtliku töö arvestamiseks eelarves tuleb lisada kulureaks näiteks palgafond; kululiigi kirjelduse all lahti kirjutada, millises mahus ja mitu inimest vabatahtlikku tööd teeb; kogumaksumus on palgafond ning kui muud töötasu ei ole plaanis maksta, siis kogumaksumuse lahtris kirja pandud summa peab kattuma lahtris vabatahtliku töö lahtrisse kirja pandava summaga, vt näidist.
Kuna Tartu linna toetatava noorsootöö projekti ja programmi kohustuslik omafinantseering on 25 %, siis on vabatahtliku töö tegemine ja eelarves näitamine võimalus teostada projekt ka juhul, kui rahaline kaasfinantseering puudub.
Omafinantseeringuna vabatahtliku töö kasutamisel peab vabatahtlik töö olema projekti olemusega seotud ja hiljem peab olema kasutatud vabatahtliku töö hulka võimalik tuvastada (näiteks on sõlmitud vabatahtliku lepingud).
eelarve noorsootöö programm noorsootöö projekt
Mis see on? Noorsootöö programm on vähemalt 10 kuud kestev sündmuste sari või Tartus tegutseva noorteühingu aasta tegevuskava, mis on korraldatud Tartu noortega koostöös ja suunatud Tartu noortele. (§ 3 p 3)
Miks Tartu linn seda toetab? Noorsootöö programmi toetamise eesmärk on soodustada Tartu noorsootöö mitmekesisust ja tõenduspõhisust. (§ 2 p 4, § 23)
Kes võib taotleda? Noorsootöö programmi toetust võib taotleda juriidiline isik. (§ 6²)
Millal on taotlemise tähtaeg? Toetuse taotlus esitatakse kultuuriosakonnale hiljemalt programmi toimumisele eelneva kalendriaasta 1. septembriks. (§ 4 p 1)
Näide. Soovite programmi läbi viia 2021. aastal. Toetuse taotlus tuleb esitada hiljemalt 1.09.2020.
Mida toetatakse? Noorsootöö programmi raames toetatakse organiseeritud noorsootööalast tegevust, sealhulgas noortele suunatud koolivaheajaprogrammide, noorte ja noorsootööühingu tegevuste, ettevõtmiste ja sündmuste korraldamist ja läbiviimist. (§ 25 p 1)
Mida ei toetata? Noorsootöö programmi raames ei …
Mida tähendab oma- või kaasfinantseering?
Noorsootöö projektide ja programmide nõutav oma- ja/või kaasfinantseeringu määr on 25 % kogusummast.
Omafinantseering on taotleja enda panus projekti eelarvesse. Omafinantseeringuks võivad olla näiteks mittetulundusühingu liikmete rahalised annetused, teenuse osutamisega teenitud tulu, osalustasud vms. Omafinantseeringuna aktsepteeritakse Tartu linna eelarvest noorsootöö projektidele ja programmidele toetuse taotlemisel ka mitterahalise panusena vabatahtlikku tööd projekti olemusega seotud määras. Vabatahtliku töö väärtuse määramisel projekti eelarves on aluseks Vabariigi Valitsuse kehtestatud töötasu alammäär.
Näide. Alates 1. jaanuarist 2020 on tunnitasu alammääraks 3,48 eurot. Projekti elluviimiseks teeb mittetulundusühingu juhatus 10 tundi vabatahtlikku tööd. Palgakalkulaatori abil selgub, et palgafond on tunnis 4,63 eurot, seega palgafond on 10 * 4,63 = 46,3 eurot (Arvestada pole vaja tööandja töötuskindlustusmakset, maksuvaba tulu jms, jätke kõik need lahtrid tühjaks.) See pe…
Kes hindavad taotlusi?
Komisjon kinnitatakse igaks eelarveaastaks. 2020. aasta eelarvest rahastatavaid taotlusi hindavad:
Toetamise aluseks on
noorsootöö valdkonna toetuste määrus.